** Cyfansoddi: Cymru 2020**

**gyda Cherddorfa Genedlaethol Gymreig y BBC**

***Ar y cyd â Cyfansoddwyr Cymru,***

***Tŷ Cerdd, Gŵyl Bro Morgannwg a Chymdeithas Cerddoriaeth Cymru***

**Dydd Mawrth 28 Ionawr 2020**

**Dydd Mawrth 3 Mawrth a Dydd Mercher 4 Mawrth 2020**

Mae Cerddorfa Genedlaethol Gymreig y BBC yn cynnig cyfle unigryw a chyffrous: mae cyfansoddwyr yn cael eu gwahodd i gyflwyno sgôr i'w hystyried ar gyfer **Cyfansoddi: Cymru** a gynhelir yn ystod mis Ionawr a mis Mawrth 2020.

Bydd y sgorau a ddewisir yn ymddangos yn y prosiect yn Neuadd Hoddinott y BBC ym Mae Caerdydd. Bydd **Diwrnod Gweithdy** cychwynnol **Cyfansoddi**: **Cymru** yn cael ei gynnal **ddydd Mawrth 28 Ionawr 2020 -** dilynir y diwrnod hwn gan ail gam deuddydd Cyfansoddi: Cymru **ddydd Mawrth 3 Mawrth** a **Dydd Mercher 4 Mawrth 2020**.

Bydd y prosiect yn cael ei arwain gan yr Arweinydd a'r Cyfansoddwr B Tommy Andersson gyda Chyfansoddwr Cyswllt BBC NOW, Huw Watkins. Gan ddibynnu ar y cyflwyniadau, bydd 6 i 8 sgôr yn cael eu dewis ar gyfer y prosiect gan B Tommy Andersson a Huw Watkins.

Mae'r prosiect yn rhan o weithgarwch Dysgu Cerddorfa Genedlaethol Gymreig y BBC. Y nod yw arddangos gwaith gan gyfansoddwyr yng Nghymru sy'n deilwng o sylw ehangach, a chaiff ei drefnu ar y cyd â Cyfansoddwyr Cymru, Tŷ Cerdd, Gŵyl Bro Morgannwg a Chymdeithas Cerddoriaeth Cymru.

Dyma’r cyfansoddwyr sy’n gymwys i gyflwyno sgorau:

* Cyfansoddwyr a aned yng Nghymru ac sydd wedi cwblhau gradd mewn cerddoriaeth ar lefel israddedig neu gymhwyster cyfwerth.
* Cyfansoddwyr sy'n byw yng Nghymru ac sydd wedi cwblhau gradd mewn cerddoriaeth ar lefel israddedig neu gymhwyster cyfwerth.
* Cyfansoddwyr sy'n astudio cyfansoddi ar lefel Ôl-radd yng Nghymru.
* Cyfansoddwyr a aned yng Nghymru sy'n astudio cyfansoddi ar lefel Ôl-radd y tu allan i Gymru

Bydd Cerddorfa Genedlaethol Gymreig y BBC hefyd yn ystyried sgorau gan gyfansoddwyr a aned yng Nghymru neu sy'n byw yng Nghymru ar hyn o bryd ac sy'n gallu dangos hanes sicr o gyfansoddi, heblaw cwblhau gradd mewn cerddoriaeth neu gymhwyster cyfwerth. Sylwer bod rhaid i gyfansoddwyr allu dangos yn glir eu bod wedi cael addysg flaenorol gyfwerth a bod ganddynt lefel addas o brofiad neu gymhwysedd sy’n cymharu â'r categorïau a restrir uchod.

**Mae croeso i sgorau gan gyfansoddwyr sydd wedi’u dewis o’r blaen i ymddangos yn Cyfansoddi: Cymru neu Sioe Arddangos Cyfansoddwyr Cymru (sef enw’r digwyddiad hwn yn flaenorol). Efallai y bydd hyn yn cael ei ystyried yn ystod y broses ddethol er mwyn rhoi sylw i’r detholiad ehangaf posibl o gyfansoddwyr.**

**Yn yr un modd, os yw cyfansoddwyr wedi cael amrywiaeth o brofiadau proffesiynol eisoes, efallai y bydd hyn yn cael ei ystyried yn y broses ddethol.**

**Ni fydd sgorau sydd wedi cael eu perfformio eisoes gan gerddorfa broffesiynol yn cael eu hystyried ar gyfer Cyfansoddi: Cymru.**

**Y dyddiad cau ar gyfer cyflwyno pedwar copi o sgorau llawn A3 ac un copi o sgôr lawn A4:**

**Dydd Mercher 13 Tachwedd 2020 am 10:00**

**Hyd y darn: dim mwy nag 8 munud.** Sylwer fod croeso i sgorau sy'n fyrrach o ran hyd.

**Bydd y cyfansoddwyr a ddewisir i'w cynnwys yn Cyfansoddi: Cymru** **2020 yn cael gwybod ddydd Gwener 6 Rhagfyr 2020**

Y dyddiad cau i gyfansoddwyr gyflwyno rhannau (copïau caled ynghyd â PDF a ffeil electronig naill ai yn: **fformat Sibelius 7.5, Sibelius 6, Sibelius 5 neu Sibelius 4): Dydd Llun 6 Ionawr 2020**.

Bydd disgwyl i bob cyfansoddwr llwyddiannus ddod i BOB sesiwn a dyddiad a nodir isod.

**Gweithdai a chyngerdd penllanw:**

**Dydd Mawrth 28 Ionawr 2020** - Neuadd Hoddinott y BBC, Bae Caerdydd

Gweithdai ar agor i'r cyhoedd yn rhad ac am ddim: 1400-1700 a 1800-2100

**Dydd Mawrth 3 Mawrth 2020** - Neuadd Hoddinott y BBC, Bae Caerdydd

Gweithdai ar agor i'r cyhoedd yn rhad ac am ddim: 1400-1700 a 1800-2100

**Dydd Mercher 4 Mawrth 2020** - Neuadd Hoddinott y BBC, Bae Caerdydd

Ymarfer agored yn rhad ac am ddim: 14:30-17:30

Cyngerdd yn rhad ac am ddim o uchafbwyntiau'r prosiect: 19:00

**Canllawiau ar gyfer Cyfansoddwyr**

|  |
| --- |
| **Briff Arweiniad**  ***Gwahoddir sgorau gyda’r briff canlynol fel arweiniad:***  ***Darn perffaith i agor un o gyngherddau Cerddorfa Genedlaethol Gymreig y BBC neu fel encore, er enghraifft yn y cyngerdd Dydd Gŵyl Dewi neu ar daith ryngwladol.***  **Hyd y darn: dim mwy nag 8 munud. Sylwer fod croeso i sgorau sy'n fyrrach o ran hyd.** |

1. **Gofynnir i’r cyfansoddwyr sicrhau bod amseroedd manwl gywir yn cael eu darparu.** Ar gyfer gweithiau sy'n cynnwys mwy nag un symudiad, dylai’r cyfansoddwyr ddweud pa symudiad yr hoffent iddo gael ei ystyried ar gyfer y prosiect.

2. Caiff cyfansoddwyr gyflwyno hyd at 2 waith i'w hystyried ar gyfer y prosiect. Y dyddiad olaf ar gyfer cyflwyno sgorau yw **10:00 Dydd Mercher 13 Tachwedd 2019**

3. Ni fydd sgorau sydd wedi cael eu perfformio eisoes gan gerddorfa broffesiynol yn cael eu hystyried ar gyfer **Cyfansoddi: Cymru**.

4. Rhaid i gyfansoddwyr gyflwyno **pedwar copi A3 ochrau dwbl ar ffurf portread wedi'u rhwymo** ac **un copi ochrau dwbl A4 ar ffurf portread heb ei rwymo** o sgorau llawn eu gwaith – ynghyd â ffeil PDF o'r sgôr. **DS: Plîs peidiwch ag ysgrifennu eich enw ar eich sgorau gan fod y broses o lunio rhestr fer yn digwydd yn ddienw.**

5. **Sgorau wedi'u printio fyddai orau; ond derbynnir sgorau mewn llawysgrifen os ydynt yn daclus ac yn ddarllenadwy.**

6. Rhaid ysgrifennu'r sgorau ar gyfer cerddorfa symffoni gyda'r trefniant cerddorfaol **mwyaf posibl**:

3.3.3.3. 4.3.3.1. Tymp.+3Taro Telyn Piano/Selesta. Llinynnau 12.10.8.6.4

**DS: Ni fydd sgorau y tu hwnt i'r trefniant cerddorfaol hwn, neu a ysgrifennwyd ar gyfer offeryn unigol a cherddorfa, yn cael eu hystyried ar gyfer prosiect *Cyfansoddi: Cymru BBC NOW*.**

*Chwythbrennau:*

*Sylwer o fewn y cyflenwad chwythbrennau o 3.3.3.3 bod dybliadau picolo, ffliwt alto, cor anglais, clarinét Eb, clarinét bas ac is-fasŵn ar gael.*

***Offerynnau Taro - Sylwer:***

***i). Sicrhewch fod modd i rannau'r offerynnau taro gael eu chwarae gan 3 offerynnwr taro i ganiatáu amser i symud rhwng offerynnau.***

***ii). Rhaid i'r offerynnau taro a ddewisir fod o fewn darpariaeth safonol cerddorfa symffoni. I gael rhagor o eglurder, cysylltwch â***[*now@bbc.co.uk*](mailto:now@bbc.co.uk)

D.S. Cynghorir cyfansoddwyr yn gryf i ddarllen y ddogfen ychwanegol ‘A Composer’s Guide to Percussion’ gan Chris Stock (Prif Offerynnwr Taro, Cerddorfa Genedlaethol Gymreig y BBC) sydd ar gael ar ffurf PDF os gwneir cais amdano drwy anfon neges e-bost i[*now@bbc.co.uk*](mailto:now@bbc.co.uk)

7. Sylwer y dylid cadw at gynllun safonol cerddorfa symffoni yn y neuadd gan na fydd amser i ad-drefnu'r gerddorfa yn ystod y diwrnodau.

8. Sylwer na ddylid gofyn i gerddorion Cerddorfa Genedlaethol Gymreig y BBC leisio neu ganu.

9. Rhaid darparu sgorau llawn ar ffurf A3 ochrau dwbl (cynllun portread).

*DS: Dylai erwyddi mewn sgorau llawn fod yn 7.5mm o uchder o leiaf.*

10. Bydd yn ofynnol i gyfansoddwyr sgorau a ddewisir gyflwyno copïau caled o rannau ar ffurf A4 neu B4, ac un copi caled dyblyg o'r sgôr lawn heb ei rwymo ar ffurf A3 erbyn **dydd Llun 6 Ionawr 2020, 5pm.**

**11. Hefyd, bydd yn ofynnol i gyfansoddwyr sgorau a ddewisir anfon y rhannau ar e-bost ar ffurf portread A4 mewn PDF ac fel ffeil electronig yn naill ai: Sibelius 7.5, Sibelius 6, Sibelius 5 neu Sibelius 4 erbyn dydd Llun 6 Ionawr 2020, 5pm. I gael eu derbyn, rhaid i rannau neu sgorau llawn fod yn daclus a darllenadwy os ydynt mewn llawysgrifen**.

**DS:** *Cyflwynwch PDF ar wahân ar gyfer eich Sgôr Lawn yn ogystal â phob rhan unigol ar gyfer pob offeryn ym mhob adran o’r gerddorfa.*

**Nodiadau ar Gyflwyno Rhannau Cerddorfaol**

1. *Dylai cyfansoddwyr bob amser ystyried pa mor ddarllenadwy yw'r darnau o safbwynt chwaraewr, gan gofio y bydd y gerddoriaeth yn cael ei darllen o bellter rhesymol.*
2. *Gofynnir i gyfansoddwyr roi sylw penodol i ganiatáu amser i chwaraewyr droi tudalennau a (lle bo angen) i newid offerynnau.*
3. *Dylai sgorau a rhannau fod yn gwbl ddarllenadwy, ac yn benodol dylid cael rhifau bar ar ddechrau pob system a marciau ymarfer (yn cael eu dynodi fel llythrennau neu rifau bar mawr) bob hyn a hyn.*
4. *Dylai rhannau unigol i'r llinynnau (e.e. Ffidil I) gael eu hargraffu gyda'i gilydd (h.y. ni ddylai divisis neu rannau unigol fod ar rannau gwahanol) a dylid nodi a yw'r divisis yn ôl chwaraewr ynteu ddesg.*
5. *Sicrhewch eich bod yn creu rhannau ar wahân i bob cerddor unigol yn y gerddorfa, ac ni ddylent gynnwys unrhyw ddeunydd heblaw rhan y cerddor ei hun.*
6. *Dylid rhoi sylw arbennig i nodiant – dylid esbonio unrhyw nodiant anarferol er mwyn arbed amser wrth ymarfer. Hefyd, ceisiwch osgoi hapnodau diangen, ond lle bo angen, dylech gynnwys hapnodau rhybuddiol er mwyn osgoi dryswch.*
7. *Ceir enghreifftiau o arferion gorau mewn setiau cerddorfaol gan Barenreiter, Breitkopf, Faber, Novello a Schott.*
8. *Gwnewch yn siŵr fod sgorau llawn a'r holl rannau wedi cael eu prawfddarllen, eu gwirio a’u cywiro yn drwyadl a gofalus cyn eu hanfon.*

12. **Bydd yn ofynnol i gyfansoddwyr y sgorau a ddewisir fynychu’r holl weithdai sy’n cael eu cynnal ddydd Mawrth 28 Ionawr 2020, dydd Mawrth 3 Mawrth a dydd Mercher 4 Mawrth 2020**

**Recordiadau:**

Os yw ar gael, anfonwch recordiad Sibelius electronig neu CD neu Ffeil sain o'r sgôr lawn.

**Sylwer nad yw’n hanfodol darparu recordiad.**

**Dylid anfon y sgorau i**:Cyfansoddi: Cymru 2020, Cerddorfa Genedlaethol Gymreig y BBC, Neuadd Hoddinott y BBC, Bae Caerdydd, Caerdydd, CF10 5AL.

**Os bydd gennych unrhyw gwestiynau am y prosiect, anfonwch e-bost at** [**now@bbc.co.uk**](mailto:now@bbc.co.uk)

**neu ffonio 0800 052 1812.**

[**www.bbc.co.uk/now**](http://www.bbc.co.uk/now)